בטסי מיטשל

בטסי מיטשל (באנגלית: Betsy Mitchell; נולדה ב-15 בינואר 1966) היא שחיינית עבר אמריקאית. היא סגנית אלופה אולימפית (לוס אנג'לס 1984), אלופת עולם (מדריד 1986) ואלופת הפאן פסיפיק (טוקיו 1985) במשחה ל-100 מטר גב ושיאנית עולם (1986–1991) במשחה ל-200 מטר גב.

ביוגרפיה

1984
באולימפיאדת לוס אנג'לס (1984) זכתה מיטשל בשתי מדליות, זהב וכסף. מדליית זהב במשחה שליחות 4x100 מטר מעורב לאחר ששחתה בשלב המוקדמות בתוצאה של 1:02.56 דקות ומדליית כסף במשחה ל-100 מטר גב בתוצאה של 1:02.63 דקות, אחרי בת ארצה תרזה אנדרוז (1:02.55 דקות) ולפני יולנדה דה רובר מהולנד (1:02.91 דקות). בשלב המוקדמות מיטשל קבעה את התוצאה המהירה במשחקים של 1:02.53 דקות, אך מאחר שסיימה שנייה, נבחרה אנדרוז לשחות במשחה הגמר של משחה השליחות 4x100 מטר מעורב, ששחתה במשחה הגמר תוצאה יחסית חלשה של 1:04.00 דקות, אך הרביעייה האמריקאית למרות זאת ניצחה וזכתה במדליית הזהב.

1985
באליפות הפאן פסיפיק שנערכה בטוקיו, יפן באמצע אוגוסט 1985 היא זכתה ב-3 מדליות, 2 זהב ו-1 ארד. מדליות זהב, במשחה ל-100 מטר גב בתוצאה של 1:02.88 דקות ובמשחה שליחות 4x100 מטר חופשי. מדליית ארד במשחה ל-200 מטר גב בתוצאה של 2:17.01 דקות.

1986

שיאנית עולם
במבחנים האמריקאים לאליפות העולם שנערכו באורלנדו, פלורידה ב-27 ביוני 1986 קבעה מיטשל במשחה ל-200 מטר גב שיא עולם חדש של 2:08.60 דקות, שיפור לשיא העולם בן 4 השנים של קורנליה זירך מגרמניה המזרחית (2:09.91 דקות). שיא זה החזיק מעמד 5 שנים וחודשיים ונשבר על די כריסטינה אגרסגי מהונגריה (2:06.62 דקות). שיא זה החזיק מעמד כשיא ארצות הברית 19 שנים!

אלופת עולם
חודשיים לאחר מכן, באליפות העולם עצמה שנערכה במדריד באמצע אוגוסט היא זכתה ב-5 מדליות, 1 זהב ו-4 כסף. מדליית זהב במשחה ל-100 מטר גב בתוצאה של 1:01.74 דקות, לפני קאתרין צימרמן מגרמניה המזרחית (1:02.17 דקות) ונטליה שיבאייבה מברית המועצות (1:02.25 דקות). בשלב המוקדמות היא קבעה תוצאה של 1:01.71 דקות. מדליות כסף, במשחה ל-200 מטר גב בתוצאה של 2:11.39 דקות, שתי מאיות השנייה אחרי קורנליה זירך (2:11.37 דקות) ולפני קאתרין צימרמן (2:11.45 דקות), במשחה שליחות 4x100 מטר חופשי ביחד עם ג'נה ג'ונסון, דארה טורס ומרי טי מאהר בתוצאה של 3:44.04 דקות, אחרי גרמניה המזרחית שקבעה שיא עולם חדש של 3:40.57 דקות ולפני הולנד (3:46.89 דקות), במשחה שליחות 4x200 מטר חופשי ביחד עם מרי טי מאהר, קים בראון ומרי וויט (8:02.12 דקות) אחרי גרמניה המזרחית שקבעה שיא עולם חדש נוסף של 7:59.33 דקות ולפני הולנד (8:09.59 דקות) ובמשחה שליחות 4x100 מטר מעורב ביחד עם ג'ני האו, מרי טי מאהר וג'נה ג'ונסון (4:07.75 דקות) אחרי גרמניה המזרחית שקבעה שיא אליפות חדש של 4:04.82 דקות ולפני הולנד (4:10.70 דקות).

1988
באולימפיאדת סיאול (1988) זכתה מיטשל במדליית כסף במשחה שליחות 4x100 מטר מעורב לאחר ששחתה בשלב המוקדמות בתוצאה של 1:02.66 דקות. נוסף לכך, היא סיימה במקום רביעי במשחה ל-100 מטר גב בתוצאה של 1:02.71 דקות.

תארים והישגים 
 בשנת 1998 ניכללה מיטשל בהיכל התהילה הבינלאומי של השחייה.

ראו גם 

התפתחות שיא העולם במשחה ל-200 מטר גב

קישורים חיצוניים

הערות שוליים 

שחייניות גב אמריקאיות
שחייני גב אמריקאים
שחייניות חופשי אמריקאיות
אלופות עולם בשחייה
שיאניות עולם אמריקאיות: שחייה
שחייניות באולימפיאדת לוס אנג'לס (1984)
שחייניות באולימפיאדת סיאול (1988)
אלופות אולימפיות אמריקאיות: שחייה
זוכות מדליית כסף אולימפית אמריקאיות: שחייה
אמריקאיות שנולדו ב-1962
אמריקאים שנולדו ב-1962